FONDUL SOCIAL EUROPEAN

Programul Operaţional Capital Uman 2014-2020

**Axa prioritară 6**: Educație și competențe

**Prioritatea de investiții 10i**: ”Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, non formale și informale pentru reintegrarea în educație și formare”

**Obiective specifice (O.S.)** : 6.2, 6.3, 6.6

**Titlul proiectului:** „RE-Activ - Reducerea abandonului școlar printr-un set de activități educaționale adaptate la nevoile specifice ale copiilor”

**Contract: POCU/74/6/18/106957**

**Beneficiar:** Inspectoratul Școlar Județean Argeș.

**Parteneri:** P1 - Casa Corpului Didactic Argeș

**Tipuri de exerciții folosite pentru activarea și nuanțarea vocabularului în ciclul primar**

Cultivarea deprinderilor de comunicare, optimizarea conduitei verbale a elevilor, sunt condiții de baza care favorizează reușita integrării școlare a copilului, constituind obiective importante ale muncii educative în școală. .[[1]](#footnote-1)

Utilizarea caietelor – vocabular ușurează munca de însușire a unui volum cât mai mare de cuvinte și de clarificare a sensurilor lor. De asemenea, în aceste caiete, elevii pot reține o serie de expresii frumoase care, folosite oral sau în scris, îi ajută să-și coloreze limbajul.

Cu ajutorul caietelor-vocabular elevii înșiși își vor putea verifica progresele făcute, de-a lungul anilor în școală în însușirea lexicului. Cu timpul, cuvintele sunt asimilate și intră în vocabularul activ al copiilor.

În ultimii ani, manualele elevilor noștri conțin și exerciții de vocabular. De multe ori li se indică expresiile cele mai frumoase din text pe care ei trebuie să le folosească în vorbire, în compuneri sau să le explice utilizând un dicționar. Iată câteva dintre ele: *furca unui fag, văl de brumă argintie, din frageda-mi pruncie, era frumoasă de nespus, amurgul serii, buchete de chiote și bucurie, discul auriu al soarelui, mijea o geană de lumina trandafirie* etc., iar aceste exemple ar putea continua, deoarece în manualele de limba și lietratura română ale claselor a III-a și a IV-a numarul lor este mare.[[2]](#footnote-2)

Exercițiul este o formă de antrenament sistematic, organizat.

**Tipurile de exerciții** ce se pot folosi pentru dezvoltarea, fixarea și nuanțarea vocabularului elevilor, sunt extrem de numeroase și variate. Ele se pot clasifica astfel:

a) **Exerciţii de identificare** – aceste exerciții constau în identificarea unor fapte de limbă, sunt utilizate cu precădere la analiza textului literar.

* Alegeţi din lecţie cuvintele care denumesc fiinţe şi alcătuiţi propoziţii cu ele.
* Alegeţi cuvintele care conţin grupul de sunete ,,oa” şi îl subliniaţi.
* Subliniaţi din lecţie cuvintele care conţin grupul ,,ii”.
* Găsiţi cuvintele care să aibă sens opus pentru cuvintele: *bogăție*, *roditor*, *a aduna*, *a birui*, *ghinion*, *chibzuit.*
* Scrie cuvinte cu sens asemănător celor scrise în text cu roz și cu sens opus celor scrise cu bleu.
* Scrie câte un verb care să aibă același înțeles cu fiecare exresie dată:

a da nas cuiva: ..................................

a i se duce cuiva veste:........................

a-i lua cuiva auzul: ............................

a vorbi pe cineva de rău: ....................

a da huța pe cineva: ..........................

a scoate cuiva peri albi: .....................

b**) Exerciţii de grupare** – cer recunoașterea și ordonarea după anumite crierii a unor fapte dintr-un material lingvistic dat. Faptele de izolat și de grupat pot fi asemănătoare sau contrastante, iar criteriul de grupare poate fi dat sau nu. Exercițiul obligă la comparații și diferențieri care nu necesită obligatoriu cunoștințe teoretice de limba română.

* Alege din coloana alaturată termenii cu înțeles opus cu expresiile date, apoi alcătuiți enunțuri cu acestea.

*nu-i mergea mintea                  nu-i asculta*

*nu ieșea din cuvântul lor          mințea*

*nu-și călca cuvântul dat                   era isteț*

* Găsește perechea potrivită:

*comunică             dificultate*

*informare             anunță*

*zăbovim               salvare*

*greutate                documentare*

*eliberare               întârziem*

* Ce auzim de la fiecare? Recitește primul fragment din text, pentru na răsounde corect. Unește corespunzător!

|  |  |  |  |  |
| --- | --- | --- | --- | --- |
| *vânt* | *fetiță* | *insecte* | *frunze* | *păsări* |

|  |  |  |  |  |
| --- | --- | --- | --- | --- |
| *zumzet* | *foșnet* | *vuiet* | *vorbe* | *cântec* |

* Unește cuvintele cu sens asemănător:

aleargă cuminte

supărat spune

ascultător poză

zice fuge

fotografie trist

* Grupează adjectivele din poezie, în funcție de numărul lor.

Singular: cumplita,.......

Plural: lungi,......

c) **Exerciţii de motivare** – prin motivare înțelegem precizarea argumentelor pe care se întemeiază o regulă. Nivelul de motivare a regulii este impus de vârsta și de posibilitățile copiilor.

* Explicați înțelesul expresiilor: *nu a luat în seamă, nu a ținut cont de cuvântul părinților, nu-i mergea mintea.*
* De ce poezia.................. poartă acest titlu?
* Stabiliți care este deosebirea de înțeles între cuvintele : ,,înfrunzit” - ,,desfrunzit”
* Explică expresiile subliniate:
* Lui Năsturel *pe-o ureche-i intraseră , iar pe cealaltă-i ieșiseră* spusele Băiatului.
* *Ca un fulger, scurt și negru*, căzu în spatele Dulăului roșcat.

d) **Exerciţii de diferenţiere** – acest tip de exerciții constă în recunoașterea, compararea și opunerea trăsăturilor distinctive a două fapte a căror asemănare poate provoca sau a și provocat interferențe reciproce ( aceste exerciții motivează foarte bine necesitatea folosirii unei anumite punctuații care respectă cu fidelitate intențiile vorbitorului). Diferențierea prin opuneri are efect maxim, dacă se produce aproape de momentul familiarizării cu faptul lingvistic și regula lui.

* Descoperiţi cuvintele de la care s-au format cuvintele de mai jos: *a împrospăta, a îngenunchea, a înfrumuseţa.*
* Observaţi înţelesurile diferite ale verbului *,,a mistui”* .
* Precizaţi sensurile cuvintelor subliniate:

*Mama a scurtat rochia Mariei. (...)*

*Vorbitorul a scurtat discursul. (...)*

*Turiştii au scurtat drumul spre cabană. (...)*

* Tăiaţi cuvântul care nu are ce căuta în şirurile următoare de cuvinte:
	+ *rădăcină, tulpină, carte, muguri, flori;*
	+ *a accelera, a grăbi, a plânge, a iuţi, a zori;*

e) **Exerciţii de intervenţie** – pun la dispoziția elevilor o informație inițială, pe care trebuie să o modifice sau să o completeze după cerință. Elevul intervine în material transformând fapte, înlocuindu-le sau restaurându-le în forma lor corectă.

* Puneţi cuvintele de mai jos în ordinea corespunzătoare şi scrieţi propoziţia formată: viteji, în, harnici, romanii, pace, erau, războaie, şi, de, timp;
* Înlocuiți cuvintele subliniate cu altele cu înțeles asemănător:

Vântul răspândea frunzele pe cărările pădurii.

Iepurele plecase spre târg. Mergea zgribulit și temător.

Iepurele și Ogarul au poposit la hanul Ursului. După ce a plătit consumația Ogarului, de supărare Iepurele a început să plângă.

* Înlocuiţi prima literă a cuvântului şi formaţi cuvinte noi: rouă, nor, noapte, bună;
* Dezvoltaţi următoarele propoziţii:

Soarele dogoare.

Mihai învață.

* Scrie cuvinte înrudite, pornind de la cuvântul nor.
* Completează culoare sugerată de fiecare expresie:

Apusul de jăratic - ...................

Livezi scăldate-n aur - .....................

Crește-n asfințit pojarul - ...................

f) **Exerciţii structurale** - elevul dobândeşte deprinderea de a ordona ideile, de a construi un fir logic al argumentării, valorificând abilităţile analitice şi critice formate în orele de limba şi literatura română.

* În locul expresiilor de mai jos puneţi cuvintele care conţin acelaşi înţeles:

*,,un ghem de blăniţă de culoarea flăcării”;*

*,,a i se face inima cât un purice”*

*,,a face din țânțar armăsar”.*

* Unele cuvinte din poezie se repetă. Subliniaţi în text astfel de cuvinte şi explicaţi de ce le repetă poetul:
* Găseşte cât mai multe cuvinte suprimând una sau mai multe litere din cuvintele: fiecare, partener, apartamente;
* Înlocuiește grupurile de cuvinte cu un cuvânt cu înțeles asemănator și apoi alcătuiește propoziții.

Model*: a o da la pace = a se împăc*

 *Într-un târziu, au dat-o la pace.*

*A da de știre=*

*Zgârie brânză=*

*A da ocol=*

*A da din gură=*

*A pune de-o parte=*

*A tăia frunză la câini=*

g) **Exerciţii de creaţie** - specificul acestui tip de exercițiu constă în faptul că elevul primeşte foarte puţine indicaţii, în schimb îi sunt solicitate mai multe operaţii de gândire, scrierea va fi imaginativă, creativă.

* Găsiţi toate cuvintele care se pot forma cu silaba ,,re”;
* Alcătuiţi propoziţii în care să arătaţi frumuseţea pădurii;
* Alcătuiţi propoziţii în care să folosiţi cuvintele: *spumă, ambiție, gălăgie, colț.*
* Formulează enunțuri cu sensurile diferite ale cuvintelor *elan* și *dar*;
* Alcătuiţi enunţuri în care expresia *,,închide ochii”* să aibă sensuri diferite;
* Realizează câte un enunț cu fiecare dintre expresiile: *a hrăni imaginația, a fi mărinimos.*
* Scrie enunțuri cu sensurile cuvântului *minte*. Scrie în dreptul fiecărui cuvânt ce parte de vorbire reprezintă.

h) **Exerciții de completare** – au ca obiect un material nefinit cu omisiuni marcate convențional. Pot fi omise litere sau cuvinte întregi. Faptele de completat pot fi sugerate de context sau și cu sprijinul unor indicații suplimentare.

* Completați punctele cu formele corespunzătoare ale cuvântului ,,copil,,.

.......................... aceștia sunt veseli.

Niște ....................... sunt afară.

Acești ..................... sunt la concurs.

* Decoperă cuvinte cu sens asemănător (A) și opus (B) pentru cuvintele date:

|  |  |  |
| --- | --- | --- |
| **A** |  | **B** |
|  | util |  |
|  | ciudat |  |
|  | nădejde |  |
|  | completăm |  |

* Completează formele corecte ale verbului *a lua* , la timpul indicat în model.

|  |  |  |
| --- | --- | --- |
| trecut | prezent | viitor |
| Eu *am luat.* | *iau* | *voi lua* |
| Tu.... |  |  |
| El/Ea.... |  |  |
| Noi.... |  |  |
| Voi..... |  |  |
| Ei/Ele...... |  |  |

i)**Exerciții de exemplificare** – constau în concretizarea unei reguli sau a unei situții de vocabular. Procesul este invers de această dată, elevului nu i se propune un material asupra căruia urmează să acționeze , ci trebuie să elaboreze el însuși materialul. Acest execițiu stimulează interesul elvilor pentru dezvoltarea vocabularului, le dezvoltă gândirea.

* Formează câte un enunț pentru fiecare dintre sensurile cuvintelor *braț* și *război.*
* Alcătuiește enunțuri în care cuvântul *pare* să aibă sensuri diferite.
* Alcătuiește enunțuri în care toate cuvintele să aiba același număr de silabe.

Model: Mara are pere bune. ( 2 silabe)

 Marcela culege trandafiri parfumați. ( 3 silabe)

BIBLIOGRAFIE

1 Ionescu, M.;Radu, I., *Didactica modernă,* Cluj-Napoca, Editura Dacia, 2004

2Logel, Dumitru, *Sinteze de metodică a predarii limbii și literaturii române în învățământul primar,* Pitesti, Editura Carminis, 2003, p. 77-83

1. Ionescu, M.;Radu, I., *Didactica modernă,* Cluj-Napoca, Editura Dacia, 2004 [↑](#footnote-ref-1)
2. Logel, Dumitru, *Sinteze de metodică a predarii limbii și literaturii române în învățământul primar,* Pitesti, Editura Carminis, 2003, p. 77-83 [↑](#footnote-ref-2)